Pamätný odznak a diplom Memoriálu Jána Šmigovského získa ten účastník memoriálu, ktorý prejde pešou chôdzou v deň organizovania memoriálu spolu s organizátormi nimi stanovenú, približne 60 kilometrovú trasu memoriálu, ktorá začína v centre mesta Prešov a končí v Spišskom Podhradí pri hrobe podplukovníka Jána Šmigovského a jeho rodičov. Pamätný odznak a diplom nie je možné získať iným spôsobom, napríklad kúpou.
Organizátori si vyhradzujú právo z memoriálu vylúčiť tých účastníkov, ktorí svojím správaním ohrozujú seba alebo ostatných účastníkov, tiež tých, ktorí svojím správaním úmyselne poškodzujú účel memoriálu.
Organizátori si tiež vyhradzujú právo výnimočne udeliť pamätný odznak a diplom Memoriálu Jána Šmigovského aj tomu účastníkovi memoriálu, ktorý z ním nevzniknutých príčin nemohol tento memoriál dokončiť, pričom je organizátorom zrejmé, že bolo jeho úmyslom a bolo v jeho silách, v prípade nezasiahnutia vonkajších vplyvov, ho dokončiť. Napríklad môže ísť o účastníka, ktorý nemohol memoriál dokončiť pre pomoc inému účastníkovi pri zranení.
Organizátori si ďalej vyhradzujú právo núdzovo zmeniť niektoré úseky trasy memoriálu podľa potreby v prípade náhleho zhoršenia počasia, nepriechodnosti terénu a podobne.
Pamätný odznak:
Pamätný diplom: